Բավական խիտ երթևեկության մեջ մի կոկա-կոլայի մեքենա ընկավ իրենց առաջ: Մեքենայի խլացուցիչ խողովակներից երբեմն-երբեմն սև ծուխ էր ելնում: Վերջապես, երբ կանաչ լույս վառվեց, ու նորից շարժվեցին, Ասյան աջ գծում հանկարծ նկատեց մի խումբ «Գալաթասարայի» երկրպագուների: Իրենց թիմի գույներով գլխարկներ, շարֆեր, դրոշներ, նշաններ էին կրում: Դանդաղ առաջ գնալուց նյարդայնացած երկրպագուները կարծես ծուլացած, հոգնած իրար հետ շատախոսում էին, երբեմն, եթե խելքներին փչեր, բարեհաճում էին պատուհանից դրոշ կամ նշան ծածանելով՝ թույլ կարգախոսներ նետել, հետո կրկին թաղվում էին ծուլության մեջ: